stanford-oval/wikipedia huggingface dataset:
Ferrara
Aiheesta muualla

Kuvia tai muita tiedostoja aiheesta Ferrara Wikimedia Commonsissa
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Ferraran maakunta
Argenta | Berra | Bondeno | Cento | Codigoro | Comacchio | Copparo | Ferrara | Fiscaglia | Formignana | Goro | Jolanda di Savoia | Lagosanto | Masi Torello | Mesola | Mirabello | Ostellato | Poggio Renatico | Portomaggiore | Ro | Sant’Agostino | Tresigallo | Vigarano Mainarda | Voghiera
Fifty Shades of Grey (elokuva)

| Fifty Shades of Grey |
| --- | --- |

Ohjaaja:  Sam Taylor-Johnson
Käsikirjoittaja:  Kelly Marcel Patrick Marber Mark Bomback
Perustuu:  E. L. Jamesin romaaniin Fifty Shades of Grey
Tuottaja:  Michael De Luca Dana Brunetti E. L. James
Säveltäjä:  Danny Elfman
Kuvaaja:  Seamus McGarvey
Leikkaaja:  Anne V. Coates Lisa Gunning Debra Neil-Fisher
Tuotantosuunnittelija:  David Wasco
Pukusuunnittelija:  Mark Bridges
Pääosat:  Dakota Johnson Jamie Dornan Eloise Mumford Luke Grimes Rita Ora Victor Rasuk Max Martini Dylan Neal Callum Keith Rennie Jennifer Ehle Marcia Gay Harden
Valmistustiedot
Valmistusmaa:  Yhdysvallat
Tuotantoyhtiö:  Universal Pictures Focus Features
Levittäjä:  Universal Studios Focus Features UIP-Dunafilm Netflix
Ensi-ilta:  13. helmikuuta 2015
Kesto:  125 minuuttia
Alkuperäiskieli:  englanti
Budjetti:  40 000 000 dollaria
Tuotto:  569 651 467 dollaria
Seuraaja:  Fifty Shades Darker
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Fifty Shades of Grey on vuonna 2015 ensi-iltansa saanut Sam Taylor-Johnsonin ohjaama eroottinen draamaelokuva, joka perustuu E. L. Jamesin samannimiseen romaaniin vuodelta 2011. Elokuva kertoo nuoresta opiskelijanaisesta Anastasia Steelestä, joka tapaa rikkaan liikemiehen Christian Greyn ja heille kehittyy sadistisiakin piirteitä saava seksisuhde. Pääosissa ovat Dakota Johnson ja Jamie Dornan.
Elokuva sai ensi-iltansa Berliinin elokuvajuhlilla 11. helmikuuta 2015. Yhdysvalloissa ja Suomessa ensi-ilta oli 13. helmikuuta 2015.
Näyttelijät

| 0 | 1 | 2 |
| --- | --- | --- |
|  Dakota Johnson  | … |  Anastasia ”Ana” Steele   |
|  Jamie Dornan  | … |  Christian Grey   |
|  Eloise Mumford  | … |  Katherine ”Kate” Kavanagh   |
|  Luke Grimes  | … |  Elliot Grey   |
|  Rita Ora  | … |  Mia Grey   |
|  Victor Rasuk  | … |  José Rodriguez   |
|  Max Martini  | … |  Jason Taylor   |
|  Dylan Neal  | … |  Bob Adam   |
|  Callum Keith Rennie  | … |  Ray Steele   |
|  Jennifer Ehle  | … |  Carla Wilks   |
|  Marcia Gay Harden  | … |  Grace Trevelyan Grey   |
Vastaanotto

Suomessa elokuvaan myytiin ennakkoon yli 30 000 lippua. Ruotsissa elokuvaan myytiin ennakkoon ennätykselliset 125 000 lippua. Elokuva oli avausviikonloppunaan Suomen toiseksi katsotuin elokuva lähes 53 000 katsojalla.
Elokuva tuotti maailmanlaajuisesti avausviikonloppunaan yli 239 miljoonaa dollaria rikkoen useita ennätyksiä ja ollen muun muassa kaikkien aikojen paras naisohjaajan avaustulos.
Vastaanotto > Kritiikkiä

Elokuva ja sen sadomasokismi aiheutti jo ennen elokuvan julkaisua laajaa kritiikkiä ja jopa boikotointia. Elokuvan esittäminen on kielletty Malesiassa. Päätöksen tehneen lautakunnan johtajan Abdul Halim Abdul Hamidin mukaan elokuva on "enemmän pornoa kuin elokuva".
Pohjois-Amerikassa on käynnistetty kampanja, jossa elokuvankatsojia kehotetaan boikotoimaan elokuvaa. Toivomuksena on, että elokuvan sijaan ihmiset lahjoittaisivat pääsylippurahat perheväkivaltaa vastaan taisteleville organisaatioille.
Palkintoja

Elokuva voitti useita huonoimmille elokuville jaettavia  Razzie- eli Golden Raspberry -palkintoja: huonoin elokuva, huonoin miespääosa, huonoin naispääosa, huonoin valkokangaspari (Dornan ja Johnson), ja huonoin käsikirjoitus.
Aiheesta muualla

Virallinen sivusto (Arkistoitu – Internet Archive) (englanniksi)
Fifty Shades of Grey Internet Movie Databasessa (englanniksi)
| 0 | 1 | 2 |
| --- | --- | --- |
| Edeltäjä: Saving Christmas | Huonoimman elokuvan Golden Raspberry -palkinto (jaettu palkinto elokuvan Fantastic Four kanssa) 2016 | Seuraaja: Hillary's America: The Secret History of the Democratic Party |
Freke

Freke voi tarkoittaa seuraavia:
Freke, toinen Odininin susista skandinaavisessa mytologiassa
HMS Freke, Ruotsin laivaston vuonna 1886 vesillelaskettu torpedovene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Freke”, voi hakea sivunnimihaulla, laajalla sivunnimihaulla tai tekstihaulla.
FC HutiVaara

FC Hutivaara on Boing-lehdessä ilmestyvä huumorisarjakuva, joka kertoo jalkapallojoukkueesta.
Pelaajat

Maximus Lennokas (Kapteeni)
Pöpi "Rautakanki" Toilanen
Donaldinho
Jannu Töhönen
Vertti Juusela
Lenkki Mainio
Krisian Kongo
Aimo Hätä
Kallu Nupuvits
Allu Kaida
Sihti Kuti
Antero Nokonen
vaihtopelaaja Pääsiäissaarilta
Szlipower Swzyjiwaclawrokchz
Albumit

Tavallisia albumeja on 10.
1# Paljon pelissä
2# Prinssi ja Kerjäläinen
3# Pahanilmanlintu
4# Pohjalta ponnistaen
5# Länttä päin
Joulualbumi
6# Farmariseura
7# Kukoistukausi
8# Yhdeksäs Sänky
9# Pelastus Viivalla
10# Honduras
Frank Walker

| Frank Walker> Henkilötiedot |
| --- | --- |
Syntynyt: Toronto, Ontario, Kanada
Ammatti:  DJ, lauluntekijä, muusikko, musiikkituottaja
Muusikko
Aktiivisena:  2016–
Tyylilajit:  EDM, dance-pop
Levy-yhtiöt:  FSW Entertainment, Nightfuel, Astralwerks (US1A)
  [ Muokkaa Wikidatassa ] [ ohje ]  
Frank Walker on kanadalainen DJ ja elektronisen musiikin tuottaja. Hänet tunnetaan parhaiten norjalaisartisti Astrid S:n kanssa esittämästä ja vuonna 2019 julkaisemasta kappaleesta "Only When It Rains", joka pääsi listoille molempien artistien kotimaassa. Se sai Juno Award-ehdokkuuden vuoden 2020 Juno Awardsissa kategoriassa "Vuoden tanssi nauhoite".
"Walker" syntyi Kanadan Torontossa kanadalaisille yritysjohtajille nimeltään Donald J. Walker ja Belinda Stronach. Häntä yritettiin saada tekemään uraa heidän perheyrityksessä Magna Internationalissa, mutta hän halusi alkaa mieluummin tavoittelemaan muusikon uraa opiskellessaan kaupankäyntiä Länsi-Ontarion yliopistossa.
Diskografia > EP-levyt

Nocturnal (25. maaliskuuta 2016)
24 (24. maaliskuuta 2017)
Footprints (Remixes) (27. huhtikuuta 2018)
Diskografia > Singlet

Young (mukana Andrew Jackson) (2017)
Piano (mukana Emily Warren) (2017)
Leave the Light On (mukana BullySongs) (2017)
Heartbreak Back (2018)
Footprints (mukana Callum Stewart) (2018)
Stitch Em Up (2019)
Only When It Rains (Astrid S:n kanssa) (2019)
Can't Let Go (Harry Hudsonin kanssa) (2020)
More Than OK (R3habin ja Clara Maen kanssa) (2020)
Dancing In The Dark (2020)
Käännös suomeksi
Flyygeli

Steinway & Sons -konserttiflyygeli.
Flyygeli on piano, jonka kielet ja soittokoneisto ovat vaakasuorassa. Flyygelissä vasarat lyövät kieliin alakautta. Pystypianosta sen erottaa kielten asennon lisäksi myös muoto (saks. Flügel tarkoittaa siipeä) ja taffelipianosta muun muassa suurempi koko. Flyygelin päällä on avattava kansi, jonka asennolla voidaan säätää sointivoimaa. Kansi paljastaa avautuessaan kielet ja soittokoneiston.
Flyygeli on suuremman kokonsa ja kehittyneemmän soittokoneistonsa vuoksi monipuolisempi ja hienostuneempi kuin tavallinen pystypiano.[lähde? ] Siinä on fortessa eli voimakkaissa äänissä vahvempi, ja hiljaisissa sävyissä pehmeämpi ääni. Siksi sitä pidetään parempana konserttisoittimena.[lähde? ] Kalliit ja kookkaat flyygelit eivät ole kovinkaan yleisiä kotisoittimina, mutta kotikäyttöön ja pienempiin tiloihin valmistetaan myös pienoisflyygeleitä.
Tunnetuimpia flyygelivalmistajia ovat Steinway & Sons, J. Becker, Bösendorfer, C. Bechstein, Blüthner, Grotrian-Steinweg, Schimmel ja Yamaha. Muita valmistajia ovat esimerkiksi August Förster, Fazioli, Kawai, Samick ja Broadwood.
Aiheesta muualla

Kuvia tai muita tiedostoja aiheesta Flyygeli Wikimedia Commonsissa
Gothóni, Ralf & Kyllönen, Matti: Flyygelin kanssa, 2004.
Freja (täsmennyssivu)

Freija, Freja tai Freya tarkoittaa seuraavia:
Freija, skandinaavinen jumalatar
Freja, naisen etunimi
Freija, suomalainen kansanmusiikkiyhtye
Freja, satelliitti
Freja, 1800-luvulla ilmestynyt ruotsalainen lehti
HMS Freja, Ruotsin laivaston vuonna 1885 vesillelaskettu potkurikorvetti
Freja Transport & Logistics, kuljetusyritys
Freya FuMG, saksalainen toisen maailmansodan aikainen tutka ja laitesarja
Freya (2009–2022), Britannian valtionvarainministeri George Osbornen kissa, kabinetin kanslian päähiirestäjä.
Frej Stenbäck

| Frej Stenbäck> Henkilötiedot |
| --- | --- |
Syntynyt: 11. huhtikuuta 1941 Vöyri
Kuollut: 30. tammikuuta 2018 (76 vuotta) Turku
Kansalaisuus:  suomalainen
Koulutus ja ura
Tutkinnot:  Oulun yliopisto (LL 1966, LkT 1970, patologian erikoislääkäri 1974)
Väitöstyön ohjaaja:  Kai Dammert
Instituutti:  Oulun yliopisto
Tutkimusalue:  patologia, syöpä, toksikologinen patologia
Frej Gustav Stenbäck (11. huhtikuuta 1941 Vöyri – 30. tammikuuta 2018 Turku) oli suomalainen patologian erikoislääkäri, joka toimi Oulun yliopiston patologian apulaisprofessorina (1974-) ja professorina (1995-).
Stenbäck kirjoitti ylioppilaaksi Gamlakarleby Svenska Samlyceumista 1959. Hän opiskeli lääketiedettä Oulun yliopiston Lääketieteellisen tiedekunnan ensimmäisellä vuosikurssilla, ja myös patologian tutkimukseen professori Kai Dammertin ohjauksessa. Stenbäck valmistui lääkäriksi 1966, lääketieteen ja kirurgian tohtoriksi 1970 ja patologian erikoislääkäriksi 1974. Hänen englanninkielinen väitöskirjansa (1969) tutki kokeellisesti ihosyöpää hiirellä oli otsikoitu Promotion in the morphogenesis of chemically inducible skin tumours : A histological and histochemical study. Hän oli Helsingin yliopiston dosentti 1976–2009 ja dosentti myös toisaalla (TY, 1997–2009).
Hän työskenteli Oulun yliopiston assistenttina 1966–1970, yhdysvaltalaisen Nebraskan yliopiston apulaisprofessorina 1970–1974. Erityisesti Yhdysvalloissa hän sai mainetta ihosyövän sekä toksisen patologian tuntijana. Hänet nimitettiin Oulun yliopiston patologina laitoksen apulaisprofessoriksi 1974, ja hän toimi myös Oulun yliopistollisen sairaalan apulaisylilääkärinä (1974–2009). Hän hoiti Kuopion yliopiston määräaikaista professuuria  1978-1979. Nimitys Trondheimin yliopiston patologian professoriksi 1986, jossa tehtävässä 1987 saakka. Oulun yliopiston patologian professoriksi hänet valittiin 1995. Hän on ollut vierailevana professorina useissa arvostetuissa yliopistoissa ja tutkimuslaitoksissa, esimerkiksi Oxfordin yliopistossa (1976–1980), NIH:ssa New Yorkissa (New York Medical College 1982–1995), Glasgow’ssa ja Heidelbergissä Saksan syöpätutkimuskeskuksessa DKFZ:ssa (1996–1998).
Hän on toiminut monissa luottamustehtävissä, esimerkiksi Pohjoismaiden neuvoston arktisen lääketieteen sihteeristön pääsihteerinä 1986–1987, Maailman terveysjärjestön asiantuntijana 1977–1984; sekä hallituksen jäsenenä, varapuheenjohtajan tai puheenjohtajana Suomen lääkäriyhdistyksen koulutusjaoksessa 1975–1988, Suomen patologiyhdistyksessä 1979–1998, Pohjoismaisessa toksikologisen patologian yhdistyksessä 1991–1997 ja Interntional Federation of Toxicolocical Pathology Societies -järjestössä 1991–1996.
Hän on julkaissut noin 200 tieteellistä artikkelia patologian, syövän ja toksikologian aihepiireistä.
Eric Comrie

| Eric Comrie |
| --- | --- |

Henkilötiedot
Syntynyt: 6. heinäkuuta 1995 (ikä 29) Edmonton, AB, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  79 kg
Seura
Seura:  Winnipeg Jets
Sarja:  NHL
Pelaajaura
Pääsarjaura:  2014–
Aik. seurat:  St. John’s IceCaps (AHL)   Arizona Coyotes (NHL)   Tucson Roadrunners (AHL)   Detroit Red Wings (NHL)   New Jersey Devils   Manitoba Moose (AHL)   Buffalo Sabres (NHL)   Rochester Americans (AHL)
NHL-varaus:  59. varaus, 2013 Winnipeg Jets
Eric Comrie (s. 6. heinäkuuta 1995 Edmonton, Alberta, Kanada) on kanadalainen jääkiekkomaalivahti, joka pelaa NHL-joukkue Winnipeg Jetsin organisaatiossa.
Winnipeg Jets varasi Comrien toisella kierroksella vuoden 2013 NHL:n varaustilaisuudessa.
The Hockey News -sivuston mukaan Comrien vahvuuksiin kuuluu poikittaisliike, koko ja energisyys. Hänen innokkuutensa kuitenkin kostautuu toisinaan ylipelaamisena ja Comrien tulisi käyttää myös kokoaan enemmän hyväksi.
Ura > Seuraura

Comrie syntyi Edmontonissa, mutta hän muutti perheineen 9-vuotiaana Kalifornian Newport Beachille. Hänen kasvattajaseuransa on Los Angeles Selects, josta Comrien varasi vuonna 2010 sekä Tri-City Americans 13. pelaajana WHL:n varaustilaisuudessa että Indiana Ice 310. pelaajana USHL:n varaustilaisuudessa. Hän pelasi kauden 2010–2011 vielä pääasiassa T1EHL-sarjaa Selectsissa ja edusti Albertaa Kanadan talviurheilukisoissa voittaen pronssia. Huhtikuussa 2011 Comrie siirtyi loppukaudeksi Americansin vahvuuteen ja sai WHL:ssä tililleen yhden playoff-ottelun.
Kaudella 2011–2012 Comrie pelasi lähinnä Americansin kakkosmaalivahtina Ty Rimmerin takana ja sai WHL:ssä tililleen 31 runkosarjaottelua. Hänet valittiin 23. lokakuuta 2011 liigan viikon maalivahdiksi. Kaudella 2012–2013 Comrie nousi Americansin ykkösmaalivahdiksi, mutta hänen kautensa päättyi kuitenkin 37 ottelun jälkeen lonkkavammaan. Winnipeg Jets varasi Comrien toisella kierroksella 59. pelaajana NHL:n varaustilaisuudessa 2013. Saman vuoden jouluaattona hän teki kolmivuotisen tulokassopimuksen seuran kanssa. Kaudella 2013–2014 Comrie pelasi Americansin selkeänä ykkösmaalivahtina 60 runkosarja- ja viisi playoff-ottelua. Hänellä oli WHL:n runkosarjan paras torjuntaprosentti (92,4 %) ja Comrie valittiin kauden päätteeksi liigan läntisen konferenssin toiseen tähdistökentälliseen. Hänet valittiin myös WHL:n tammikuun 2014 kuukauden maalivahdiksi. WHL-kautensa päätteeksi huhtikuussa 2014 hän siirtyi AHL-joukkue St. John's IceCapsin vahvuuteen ja pelasi siellä kaksi ottelua.
Comrie aloitti kauden 2014–2015 taas Americansin vahvuudessa. Hänet valittiin kauden päätteeksi taas WHL:n läntisen konferensiin toiseen tähdistökentälliseen. WHL-kauden jälkeen Comrie siirtyi jälleen St. John's IceCapsin AHL-joukkueen vahvuuteen. Hän pelasi siellä kolme ottelua. Kauden 2015–2016 Comrie pelasi kokonaan Jetsin uudessa farmijoukkue Manitoba Moosessa. Hänen asemansa joukkueen vastuunkantajana kasvoi marraskuussa 2015, kun Comrien aisapari Connor Hellebuyck siirtyi lähes koko loppukaudeksi Jetsin NHL-vahvuuteen paikkaamaan Ondřej Pavelecin loukkaantumista. Comrie pelasi AHL:n tulokaskautensa aikana 46 runkosarjaottelua torjuen yhden nollapelin.
Heinäkuussa 2021 Comrie solmi vuoden ja arvoltaan 750,000 dollarin sopimuksen Jetsin kanssa.
Heinäkuussa 2024 Comrie palasi Jetsiin vapaana agenttina kaksivuotisella ja yhteensä 1,65 miljoonan dollarin arvoisella sopimuksella.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Kanada 2015 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Piešťany 2012 | jääkiekko |  |
Comrie pelasi alle 20-vuotiaiden MM-kilpailuissa vuonna 2015, jolloin hän voitti maailmanmestaruuden. Comrie toimi lähinnä Kanadan kakkosmaalivahtina Zachary Fucalelle ja pelasi kaksi ottelua. Hän pelasi myös alle 18-vuotiaiden Ivan Hlinkan muistoturnauksessa vuonna 2012, jolloin Comrie voitti kultaa. Hän toimi myös tuolloinkin pääasiallisena kakkosmaalivahtina Fucalle ja torjui yhdessä ottelua. Comrie edusti myös Canada Pacificin joukkuetta World U-17 Hockey Challengessa vuonna 2012. Comrie edusti Kanadaa jääkiekon MM-kilpailuissa vuonna 2017, jossa hän toimi joukkueen kolmosmaalivahtina, eikä pelannut yhtään otteluakaan.
Muuta

Comrien isä on The Brick -huonekaluliikkeen perustaja Bill Comrie. Hänen pikkuveljensä Ty pelaa hyökkääjänä WHL-joukkue Vancouver Giantsissa. Heidän vanhemmat velipuolensa Paul ja Mike Comrie ovat entisiä NHL-hyökkääjiä.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2015 | JMM | 2 | 2 | 0 | 120 | 3 | 1 | 1.50 | 93,3 |
Folke Wickström

Folke Johan Wickström (17. heinäkuuta 1939 Maarianhamina – 26. maaliskuuta 2018 Maarianhamina) oli ahvenanmaalainen arkkitehti.
Wickström valmistui arkkitehdiksi Teknillisestä korkeakoulusta vuonna 1966. Hän työskenteli muun muassa Pietilöiden arkkitehtitoimistossa Helsingissä 1964–1966 sekä Helsingin kaupunkisuunnitteluvirastossa yleiskaavoitustehtävissä 1968–1974.
Maarianhaminan kaupunginarkkitehtina Wickström työskenteli vuosina 1974–2006. Kaupunginarkkitehtina hän puolusti erityisesti Maarianhaminan historiallisia rakennuksia. Hän suunnitteli muun muassa Ahvenanmaan metsästys- ja kalastusmuseon Eckeröhön ja Baltichallenin Maarianhaminaan.
Frans Bernhard Knifsund

Frans Bernhard Knifsund (19. helmikuuta 1869 Pori – 8. heinäkuuta 1941 Oulu) oli suomalainen apteekkari ja Oy Tehdas Farman toimitusjohtaja.
Knifsund valmistui farmaseutiksi 1888 ja proviisoriksi 1893. Hän teki lukuisia opinto- ja liikematkoja ulkomaille.
Knifsund osti vuonna 1895 Savonlinnan kanta-apteekin ja sen yhteydessä olleen kivennäis- ja virvoitusjuomatehtaan. Hän perusti Savonlinnaan vuonna 1906 Knifsund Oy:n teknokemiallisen tehtaan ja siirsi sen 1912 Turkuun ostaessaan Eerikinkadun ja Brahenkadun kulmassa sijainneen Turun toisen kanta-apteekin. Knifsund myi Turun apteekin parin vuoden kuluttua ja alkoi laajentaa teknokemiallista tehdastaan. Tehdas muutettiin vuonna 1924 osakeyhtiöksi nimellä Oy  Tehdas Farma, ja Knifsund oli yhtiön toimitusjohtajana. Makeistehtaaksi vuodesta 1923 lähtien muuttunut Farma toimi Turussa Brahenkatu 6:ssa vuosina 1912–1945. Vuonna 1938 Knifsund osti Oulun vanhan apteekin ja toimi sitten apteekkarina Oulussa. Savonlinnassa asuessaan Knifsund oli muun muassa useiden laivayhtiöiden johdossa. Turussa hän oli mukana perustamassa eräitä liikelaitoksia ja oli jäsenenä niiden johtokunnissa.
Knifsund oli mukana lukuisissa yrityksissä, niiden joukossa muun muassa Affärscentrum, Etelä-Savon Kirjapaino Oy, Fasta, F. B. Knifsund Oy, Herkkula Elite, Kemikaliehandel, Höyryvenhe-Osakeyhtiö Kerttu, Olavin kylpylaitos ja rantahotelli Kylpyläsaaressa Savonlinnassa, turkulainen Liikepankki Oy, Oulun Liiketalo, Saimaan Höyrylaiva Osakeyhtiö, Savolan Oy, Savon Höyryvenhe, Savonlinnan Kaupungin Anniskelu, Savonlinnan Keilarata, Savonlinnan Telefooni, Savonlinnan–Mikkelin Telefoonilinja, Huvila Sulosaari, Suomen Apteekkarien Osuusliike, Suomen Vakuus Oy, Turunmaan Pankki, Wegelius & Co, Westra Linjegatan 38, Väkijuomain Vähittäismyynti Savonlinnassa ja Åbo Nya Utminuterings- och Utskänknings.
Aiheesta muualla

Tehdas Oy Farman digitoituja pienpainatteita Kansalliskirjastossa
Frans Akseli Heporauta

Frans Akseli Heporauta (sukunimi vuoteen 1935 Hästesko; 12. heinäkuuta 1879 Iitti – 2. marraskuuta 1946 Helsinki) oli suomalainen rehtori ja kansanrunouden tutkija.
Hästesko-Heporaudan vanhemmat olivat ratamestari Viktor Robert Hästesko ja Henrika Lovisa Heikkilä. Hän pääsi ylioppilaaksi 1899 ja opiskeli Helsingin yliopistossa kansanrunoutta Kaarle Krohnin johdolla valmistuen filosofian kandidaatiksi 1903 ja lisensiaatiksi 1911. Hästesko-Heporauta väitteli tohtoriksi 1923, väitöskirjan aiheena oli Länsisuomalaiset tautien loitsut.
Hästesko-Heporauta toimi kansanopiston johtajana Vihdissä ja Huittisissa 1903–1906 ja suomen kielen ja historian opettajana helsinkiläisissä oppikouluissa 1907–1908. Hän oli Jyväskylän seminaarin suomen kielen lehtorina 1910–1922 ja Jyväskylän kaupungin kansakoulujen tarkastajana 1912–1924. Hästesko-Heporauta oli myös Kotiseutu-lehden päätoimittajana 1910–1915. Hän palasi 1922 Helsinkiin ja toimi vuoteen 1927 kansakoulun opettajia valmistavan ylioppilasseminaarin johtajana. Viimeksi Hästesko-Heporauta oli Helsingin suomalaisen normaalilyseon suomen kielen yliopettajana 1927–1946 ja lyseon rehtorina 1929–1942.
Hästesko-Heporauta tunnettiin erityisesti loitsujen tutkijana ja hän julkaisi aiheesta useampia tutkimuksia. Hän laati myös Kalevalan opetusoppaan sekä lyhennetyn Kalevalan version kouluille, kirjoitti äidinkielen ja historian oppikirjoja sekä teokset kansakoululaitoksen ja nuorisoseuraliikkeen historiasta. Hästesko-Heporauta toimi aktiivisesti nuorisoseuraliikkeen ja kotiseututyön piirissä. 1920- ja 1930-luvuilla hän osallistui heimotyöhön vieraillen useita kertoja Unkarissa ja Virossa. Hästesko-Heporauta oli 1927–1936 Suomalais-ugrilaisen kulttuuritoimikunnan sihteeri ja 1937–1946 puheenjohtaja.
Frans Akseli Hästesko-Heporauta oli naimisissa vuodesta 1907 Elsa o.s. Koposen kanssa. Elsa Heporauta oli tunnettu kirjailija sekä Kalevalaisten naisten Liiton ja Kalevala Korun perustajia. Heporaudan perheessä oli neljä lasta: Ilkka Hästesko (1909–1912), konttoripäällikkö Ilari Heporauta (1914–1986), kirjailija-toimittaja Tuuri Heporauta (1922–1991) ja toimittaja Arijoutsi Heporauta (1928–2018).